Catherine O'Hara

Catherine Anne O'Hara (4 Mach 1954 – 30 Januari 2026) nya siku pelakun, pelawak, penulis skrin Amerika enggau Kanada ke alai pengawa iya manggai lebih 50 taun. O'Hara berengkah dalam sketsa enggau komedi improvisasyen dalam filem enggau televisyen sebedau ngambi pengawa drama dikena ngerembaika karier iya. Iya nerima mayuh macham anugerah nyengkaum dua Anugerah Primetime Emmy, Anugerah Golden Globe, enggau dua Anugerah Gerempung Pelakun Skrin. Filem iya udah manggai  bilion serata dunya. Iya dipadu nyadi Pemesai Order Kanada dalam taun 2017.

O'Hara ngepunka pengawa iya dalam siri sketsa komedi Second City Television (1976–1984), ke alai iya bulih Anugerah Emmy Primetime. Iya bulih puji ketega; belakun dalam filem baka After Hours (1985), Heartburn (1986), Beetlejuice (1988), Home Alone (1990), sereta Home Alone 2: Lost in New York (1992). Iya suah bekerejasama enggau Christopher Guest, belakun dalam filem mokumentari iya Waiting for Guffman (1996), Best in Show (2000), A Mighty Wind (2003), sereta For Your Consideration (2006). Pengawa nyawa iya nyengkaum The Nightmare Before Christmas (1993), Chicken Little (2005), Over the Hedge (2006), Monster House (2006), Where the Wild Things Are (2009), Frankenweenie (2012), Elemental (2023), enggau The Wild Robot (2024).

O'Hara bulih pengangkat baru ba karier ketegal pengawa iya belakun nyadi Moira Rose dalam sitkom CBC Schitt's Creek (2015–2020), bulih Anugerah Primetime Emmy ungkup Pelakon Indu Pemadu Manah dalam Siri Komedi enggau Anugerah Golden Globe ungkup Pelakon Indu Pemadu Manah – Siri Televisyen Muzikal tauka Komedi. Pengawa iya nyadi ibu Temple Grandin dalam filem HBO Temple Grandin (2010) bulih chalun dalam Emmy. Kredit televisyen bukai nyengkaum siri drama HBO Six Feet Under (2003–2005), siri Netflix A Series of Unfortunate Events (2017–2018), siri kemedi Apple TV+ The Studio (2025), enggau siri drama pengudah apokaliptik HBO The Last of Us (2025).

Kereban sanding

Kategori:Pengada 1954
Kategori:Pemati 2026